Башкортстанда яшәүче яшүсмерләр хәзер 14 яшьтә үк ир белән хатын булып куя ала. Иртә никах гомерлеме?

	Башкортстанда яшәүче яшүсмерләр хәзер 14 яшьтә үк ир белән хатын булып куя ала. Бу көннәрдә республикада  шундый закон гамәлгә кертелгән. Дөрес, бу мөм­кинлектән алар җитди сә­бәпләре булганда, әйтик, кыз бала йөккә узган очракта гына файдалана алачак. Аңа кадәр Башкортстанда 18 яшь­тән генә гаилә кору рөхсәт ителә иде. 	 Депутатларны республикадагы вәзгыять уйга салган. Рәсми мәгълүматларга караганда, Башкортстанда ел саен 16 яше дә тулмаган  яшүсмерләр арасында 20ләп никах теркәлә икән.  Ничек уйлыйсыз, мондый иртә никах гомерлеме?  
	---	
Ватаным Татарстан

	№ 197 | 26.12.2015	


